**Viimsi Muusikakooli hoolekogu koosoleku protokoll**

Viimsi Muusikakoolis 17.01.2022

Algus: kell 19.35

Lõpp: kell 20.30

**Juhatas**: Edmar Tuul

**Protokollis**: Sigrid Harjo

**Osalejad**: hoolekogu liikmed Marju Aolaid, Maire Pedak, Sigrid Harjo, Marge Kaskpeit, Signe Laur, Jaanika Lauk

**Puudus**: Raul-Stig Rästa, Sebastien Ojaperv

**Päevakord:**

1. Direktori Edmar Tuule tervitussõnad ning tutvumine.
2. Koosoleku protokollija valimine.
3. Hoolekogu esimehe valimine.
4. Ülevaade kooli tegemistest jätkuval õppeaastal
5. Jooksvad küsimused ja ettepanekud.
6. **Direktor Edmar Tuul tervitussõnad ning tutvumine.**

Direktor Edmar Tuul tutvustas ennast hoolekogu liikmetele. Hoolekogu liikmed said võimaluse esitada direktorile küsimusi.

1. **Koosoleku protokollija valimine**

M. Kaskpeit tegi ettepaneku valida protokollijaks Sigrid Harjo.

Hoolekogu liikmed otsustasid üksmeelselt, et Sigrid Harjo jätkab protokollija kohal.

1. **Hoolekogu esimehe valimine**

M. Aolaid tegi ettepaneku valida hoolekogu esimeheks Marge Kaskpeit.

Hoolekogu liikmed otsustasid üksmeelselt, et Marge Kaskpeit jätkab hoolekogu esimehe kohal.

1. **Ülevaade kooli tegemistest jätkuval õppeaastal**

E. Tuul andis teada, et käesolev õppeaasta viiakse lõpule vanas majas, sh lõpuaktus on plaanis viia läbi vanas majas või vana maja õues, kuid jälgime jooksvalt piiranguid. Vastuvõtukatsed plaanime teha uues majas. M. Pedak tegi ettepaneku kaaluda lõpetamist uues majas, et õpilased saaksid uues majas võimaluse esinemiseks ning lõpuaktusel oleks võimalik ka sugulastel osaleda. E. Tuul ütles, et täna seda otsust veel ei tee, arutame ka lõpetajate ja lapsevanematega nende eelistusi. E. Tuul palus hoolekogu liikmetel kodus lõpetajatega arutada nende eelistuste üle.

E. Tuul andis ülevaate, et tulemas on erinevad konkursid. S. Harjo küsis, kas kõikide instrumentide konkursid toimuvad sel aastal video teel. Direktor vastas, et kitarrikonkurss otsustati teha virtuaalselt, kuid teiste instrumentide osas ei ole veel otsuseid tehtud, kas need saavad virtuaalselt või füüsiliselt.

E. Tuul selgitas, et suur osa ajast läheb praegu uue maja ettevalmistusteks, kolimisperiood jääb prognooside kohaselt juunikuusse. Teatud asjad, mida kasutusele ei võeta, on plaanis annetada.

E. Tuul lisas, et plaanis on koostada järgmise 5 aasta arengukava nii muusikakoolile kui kunstikoolile. J. Lauk küsis, kas hoolekogu töös on pooleliolevaid teemasid. M. Kaskpeit vastas, et arengukava on selline teema, mida oleme arutanud ka varasemalt. M. Aolaid lisas, et selle rahastamine on volikogus lähiajal arutlusel. E. Tuul lisas, et igal juhul tuleb tegeleda selle teemaga edasi.

J. Lauk küsis, kas uues majas saab olema suurem võimekus rohkem õpilasi vastu võtta? E. Tuul vastas, et vajadusel saab õpetajaid juurde võtta, ka klassid on pisut suuremad ja mahutavad rohkem õpilasi. M. Pedak täiendas, et solfedžo rühmadesse ei saagi väga palju õpilasi võtta, üle 10 ei tahaks paigutada ühte rühma, muidu õppetöö kvaliteet kannatab.

M. Aolaid tegi ettepaneku, et võiks teha ekskursiooni uue maja ruumidesse. Kõik hoolekogu liikmed olid selle poolt. M. Aolaid lisas, et jooksvalt saab jälgida FB-s uue maja ehituse edenemist.

M. Pedak küsis, kas igal õpilasel saab uues majas olema kiip sissepääsuks või on plaanis võtta tööle valvur. M. Aolaid vastas, et tõenäoliselt saab uues majas olema administraator. M. Kaskpeit küsis, kuhu lapsed riided panevad, kas garderoob on ühine teatriga. M. Aolaid vastas, et kõige peale on mõeldud ja räägime sihtasutuse juhiga selle läbi.

M. Pedak tegi ettepaneku, et pillide hoiustamiseks võiks olla kapid. M. Aolaid selgitas, et võtame selle teema uue maja koosolekul, kuigi hanked on juba läbi viidud.

M. Kaskpeit küsis, kas on võimalus lapsi autost maha panna muusikakooli ees. M. Aolaid vastas, et võtame selle samuti teemaks uue maja koosolekul.

M. Kaskpeit küsis üle, kas valla transport arvestab uue maja asukohta. M. Aolaid vastas, et ootame ära uue maja käivitamise, seejärel vaatame üle transpordi graafikud. M. Kaskpeit küsis, kas on võimalik valla liinide lõpp-peatust viia uude kohta. M. Aolaid lubas teemat uurida.

1. **Jooksvad küsimused ja ettepanekud**

M. Kaskpeit küsis, kas Artiumi ehitus on graafikus ja millal toimub avamine. M. Aolaid vastas, et praeguse graafiku kohaselt on avamispidustused 20. mai paiku. E. Tuul lisas, et sügisel toimub ka muusikakooli sünnipäev.

M. Kaskpeit küsis, et kuna aasta 2022 on Viimsis kultuuriaasta, siis mida muusikakool plaanib ette võtta, et seda aastat toetada. E. Tuul vastas, et koostöös kunstikooli ja Artiumiga on plaanis erinevad üritused, sh on kavas suurem festival ellu kutsuda, mis hõlmaks ka rahvusvahelist tandrit, meistriklasse jne. M. Aolaid lisas, et kultuuriaasta kohta tuleb ka eraldi teavitus. M. Pedak täiendas, et muusikakool on siiski eelkõige haridusasutus.

M. Pedak tegi ettepaneku seoses 45. sünnipäevaga anda välja raamat muusikaharidusest Viimsi vallas ning kasutada ära Urvi Haasma teadmisi ja materjale. E. Tuul vastas, et mõte on põnev ja lähiajal arutab ta seda Urvi Haasmaga.

M. Kaskpeit tegi ettepaneku kaaluda kevadel lõpetajatele lõpupeo korraldamist või sügisel koos vilistlaste ja õpetajatega peo korraldamist.

E. Tuul lubas teha maililisti, mida hoolekogu liikmetega suhtlemiseks kasutada.

Järgmine koosolek toimub ilmselt veebruaris, mil hoolekogu liikmed külastavad Artiumi hoonet.

(allkirjastatud digitaalselt) (allkirjastatud digitaalselt)

Edmar Tuul Sigrid Harjo

Koosoleku juhataja Protokollija